Dziaji
Dziaji (kin. 嘉義市, pinyin: Jiāyì Shì) arba Kagi (pe̍h-ōe-jī: Ka-gī chhī) – miestas pietvakarių Taivane. Išsidėstęs Dzianano lygumoje, tarp Pudzi (šiaurėje) ir Badžango (pietuose) upių. Apie 25 km į rytus driekiasi Ališano kalnai, iškylantys iki 2663 m virš jūros lygio. Gyventojų 271 tūkst. (2013 m. duomenys). Vystoma medienos (popierius, fanera), gumos (padangos), statybos (cementas) ir maisto (alkoholis) pramonė. Svarbus transporto mazgas.